NOVUM ORGANUM. 251 



eo, non in rebus ipsis difficultatem oriri, qu^e potes- 

 tatis nostrae non sunt, sed in intellectu humano 

 ejusque usu et applicatione ; quae res remedium et 

 medicinam suscipit. Itaque optimum fuerit illos 

 ipsos errores proponere : quot enim fuerint error um 

 impedimenta in prseterito, tot sunt spei argumenta 

 in futurum. Ea vero, licet in his quae superius dicta 

 sunt, non intacta omnino fuerint ; tamen ea etiam 

 nunc breviter, verbis nudis ac simplicibus repraesen- 

 tare visum est. 



xcv. 



Qui tractaverunt scientias, aut empirici, aut dog- 

 matici fuerunt. Empirici, formicae more, congerunt 

 tantum et utuntur ; rationales, aranearum more, 

 telas ex se conficiunt : apis vero ratio media est, quae 

 materiam ex floribus horti et agri elicit, sed tamen 

 earn propria facultate vertit et digerit. Neque ab- 

 simile philosophies verum opificium est ; quod nee 

 mentis viribus tantum aut praecipue nititur, neque 

 ex historia naturali et mechanicis experimentis prae- 

 bitam materiam in memoria integram, sed in intel 

 lectu mutatam et subactam, reponit. Itaque ex 

 harum facultatum (experimentalis scilicet et ratio- 

 nalis) arctiore et sanctiore fcedere (quod adhuc 

 factum non est) bene sperandum est. 



xcvr. 



Naturalis Philosophia adhuc sincera non inveni- 

 tur, sed infecta et corrupta : in Aristotelis schola 

 per logicam, in Platonis schola per theologiam 

 naturalem ; in secunda schola Platonis, Procli et 

 aliorum,per mathematicam; quae Philosophiam Natu- 



